Diari Oficial de la Generalitat Valenciana


Sumari del DOGV 1412, del 30-10-1990 (1990/800041)

ORDRE de 18 d'octubre de 1990, de la Conselleria de Sanitat i Consum, per la qual es dicten instruccions per a l'aplicació del Decret 169/1990, de 15 d'octubre, del Consell de la Generalitat Valenciana sobre retribucions de determinat personal del Servei Valencià de Salut, quant al que es refereix a personal sanitari no facultatiu amb destinació als centres d'especialitats i altres institucions obertes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/18/(1)/dof/vci/html**

### Dades del document

Número de DOGV
:   1412

Data del DOGV
:   30-10-1990

Secció del DOGV
:   DISPOSICIONS GENERALS

Número del document
:   1990/800041


Data del document
:   18-10-1990

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 8 d'octubre de 1990, de la Conselleria de Sanitat i Consum, per la qual es dicten instruccions per a l'aplicació del Decret 169/1990, de 15 d'octubre, del Consell de la Generalitat Valenciana sobre retribucions de determinat personal del Servei Valencià de Salut, quant al que es refereix al personal sanitari no facultatiu amb destinació als centres d'especialitats i altres institucions obertes.  
Aprovada per Decret 169/90, de 15 d'octubre, del Consell de la Generalitat Valenciana, nova taula retributiva aplicable al personal dependent del SVS comprés en l'article primer del Decret 71/89, del Consell de la Generalitat Valenciana (DOGV núm. 1.081 de 08.06.89) i atès que en el mateix Decret s'atorga al personal sanitari no facultatiu amb destinació en els centres d'especialitats i altres institucions obertes la possibilitat d'accedir voluntàriament a l?equiparació de les seues retribucions respecte de les que percep el personal destinat en hospitals de la mateixa categoria i lloc de treball, modificant les seues actuals condicions de prestació de serveis en la forma i condicions que en la susdita norma s'expressen, i a l?efecte de dur a terme una correcta i àmplia aplicació del nou sistema retributiu al personal abans esmentat, cal procedir a l?habilitació d'un termini en què aquell puga optar per exercir el seu treball en les mateixes condicions retributives que el personal destinat en hospitals de la mateixa categoria i lloc de treball.  
Per tal d'aconseguir aquest objectiu i en el marc general de condicions establertes pel Decret 169/90, del Consell de 15 d'octubre ja citat, especialment la relativa a que el qui voluntàriament exercite l?opció que s'estableix passarà a realitzar una jornada idèntica a l?establerta legalment amb caràcter general per al personal estatutari destinat en hospitals del SVS i regulada en l'article 50 del vigent Estatut de Personal Sanitari no Facultatiu, perquè, tot mantenint la destinació en la localitat on estiga ubicada la institució on presten serveis, els seus llocs de treball passen a tindré la consideració de plaça adscrita al districte sanitari corresponent, es dicten les següents instruccions,  
Primera. El termini per a la presentació de les sol·licituds serà de quinze dies naturals comptats a partir del mateix dia de la seua publicació en el DOGV de la present Ordre.  
Segona. Durant el termini que s'assenayala en la Instrucció primera, el personal sanitari no facultatiu amb destinació en els Centres d'Especialitats i altres institucions obertes podran exercir l'opció assenyalada en l'article 3.2 del Decret 169/90, de 15 d'octubre, del Consell de la Generalitat Valenciana.  
Tercera. La sol·licitud serà cursada pel personal sanitari facultatiu amb destinació en els Centres d'Especialitats i altres institucions obertes en el model que figura com a Annex I i davant la Direcció de la institució on presten serveis.  
Dins de les 48 hores següents a l'acabament del termini de presentació de sol·licituds seran tramitades totes les rebudes, en una sola relació pels respectius directors a la Direcció per a la Gestió de Personal dels Servei Valencià de Salut.  
Les sol·licituds seran resoltes, de forma individualitzada, pel Director del Servei Valencià de Salut.  
Quarta. Els qui efectuen l?opció realitzaran una jornada idèntica a l?establerta legalment amb caràcter general per al personal estatutari i regulada en el vigent Estatut de Personal Sanitari no Facultatiu perquè, tot mantenint la destinació en la localitat on estiga ubicada la institució on presten serveis, els seus llocs de treball passen a tindre la consideració de plaça adscrita al districte sanitari corresponent, percebent retribucions equiparables a les del personal que presta els seus serveis en hospitals dependents del SVS de la mateixa categoria i lloc de treball.  
Cinquena. Les noves retribucions del personal sanitari no facultatiu que hagués exercitat l?opció, i per tant la seua equiparació a les corresponents al personal d'institucions tancades, es pagaran amb efectes de l'1 de gener de 1990, calculant els endarreriments proporcionalment a la jornada efectivament treballada.  
València, 18 d'octubre de 1990. - El Conseller de Sanitat i Consum: Joaquín Colomer Sala.  
ANNEX I  
En ,personal sanitari no facultatiu,  
amb la categoria d que presta els seus serveis  
en (Centre d'especialitats o institució),  
amb domicili oficial a (localitat, carrer i número),  
EXPOSA: Que, atès allò disposat en el Decret 169/90, de 15 d'octubre de 1990, del Consell de la Generalitat Valenciana, que regula les retribucions del personal dependent del Servei Valencià de Salut per a 1990, i Artés allò disposat en el seu article 3.2, opta per modificar les seues actuals condicions de prestació de servei, passant a realitzar una jornada idèntica a l?establerta legalment amb caràcter general per al personal estatutari destinat en hospitals del SVS d'igual categoria i lloc de treball regulat en l'article 50 del vigent Estatut de Personal Sanitari no Facultatiu, i mantenint la destinació en la localitat on estiga ubicada la institució en què presta els seus serveis, passant el lloc de treball a tindre la consideració de plaça adscrita al districte sanitari corresponent.  
Per tant,  
DEMANA: Que, donant per feta l'anterior opció es servesca dictar Resolució en virtut de la qual se li equipare en retribucions amb el personal destinat en hospitals dependents del SVS, regulat en l'article 50 del vigent Estatut de Personal Sanitari no Facultatiu i de la mateixa categoria i lloc de treball, i amb les condicions reflectides anteriorment.  
A ,d de 1.990  
IL-LM. SR. DIRECTOR   
DEL SERVEI VALENCIA DE SALUT


Còpia Permalink ELI